

Reet Rea-Smyth´i realistlike loomajoonistuste näitus juuni - juuli 2012 Villa Artises


Reet ütleb enda kohta: "Minu armastus loomade vastu algas juba varases lapsepõlves.
See on kirg, uudishimu ja huvi looduse ning kõige elava, suurte ja väikeste vastu,
mis muutub üha tugevamaks.
Ja nagu paljud loomajoonistajad, nii olen ka mina neid kogu aeg oma lõbuks joonistanud."
Praegu elab ta oma abikaasa Andrew ja koera Scrappyga Tõstamaal.
"Avastan iga päev looduses midagi uut, kui jälgin elu meie aias.
Tegelikult polegi see aed, vaid tükike aasa ja tükike metsa, kuhu aegajalt põikab
metskits või rebane, rääkimata kümnetest lindudest ning putukatest, kes siin elavad."